armvectores/hy_wikipedia_2023 huggingface dataset:
Դենի

Դենի (ֆր.՝ Daigny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2011 թվականի դրությամբ կազմում է 352 մարդ, բնակչության խտությունը` 123.51 մարդ/կմ²։ Բնակավայրը զբաղեցնում է 2.85 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 22 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 246 աշխատունակ (15-64 տարեկան) բնակիչ, որոնցից ակտիվ էին 176-ը, իսկ ոչ ակտիվները` 70։ Ակտիվության ցուցանիշը կազմում է 71,5 %։ 176 աշխատունակ մարդկանցից աշխատել է 158 անձ (88 տղամարդ և 70 կին)։ Գործազուրկ են եղել 18 անձ (8 տղամարդ և 10 կին)։ 70 անաշխատունակներից 20-ը եղել են աշակերտներ կամ ուսանողներ, 29-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դմիտրի Իվանով

Դմիտրի Իգորևիչ Իվանով (փետրվարի 14, 1987(1987-02-14), Լենինգրադ, ՌԽՖՍՀ, ԽՍՀՄ), ռուս ֆուտբոլիստ, կիսապաշտպան, պաշտպան։ «Խիմկի» ակումբի խաղացող։


== Կարիերա ==
Սանկտ Պետերբուրգի ֆուտբոլի սան է, Լոկոմոտիվի մանկապատանեկան դպրոցի շրջանավարտ (մարզիչ՝ Անատոլի Դմիտրոպուլո)։ 2005 թվականին 18 տարեկան հասակում կատարել է նորամուտը «Պետրոտրեստի» կազմում, որը հանդես էր գալիս Առաջին դիվիզիոնում, Պետրոտրեստի կազմում անցկացրել է երկու մրցաշրջան, 19 տարեկան հասակում եղել է թիմի ավագը։ 2007 թվականին տեղափոխվել է Պետերբուրգի այլ ակումբ՝ «Դինամո», որի կազմում անցկացրել է 21 խաղ Երկրորդ դիվիզիոնում և մեկ գավաթային խաղ ընդդեմ «Բալթիկա-2-ի»։ 2006-2007 թվականներին Երկրորդ դիվիզիոնի «Արևմուտք» գոտու հավաքականի կազմում մասնակցել է ՊՖԼ Հույս գավաթի ամենամյա ավանդական երիտասարդական մրցաշարին։ Դրանից հետո տեղափոխվել է Ռոստով, որը նպատակ ուներ վերադառնալ Պրեմիեր Լիգա, 2008 թվականի մրցաշրջանի առաջին մրցաշրջանի վերջում տեղ ստանալով Օլեգ Դոլմատովի թիմի հիմնական կազմում, Իվանովն այնուամենայնիվ վարձավճարով տեղափոխվել է Անժի, որի հետ 2008 թվականին կնքել է եռամյա պայմանագիր։ Ընդհնուր առաջին դիվիզիոնում անցկացրել է 63 խաղ՝ խփելով 4 գոլ։ 2009 թվականի մրցաշրջանը բաց է թողել ծանր վնասվածքի պատճառով։ Պրեմիեր Լիգայում նորամուտը կատարել է 2010 թվականի մարտի 20-ին՝ «Պերմի Ամկար» ակումբի դեմ խաղում փոխարինելով Զուրաբի Արզիանիին։ 2011 թվականի ապրիլի 14-ին վարձավճարային հիմունքներով տեղափոխվել է Կասպիական «Դագդիզել» ակումբ։ 2012 թվականի սեպտեմբերի 4-ին տեղափոխվել է «Պետրոտրեստ», որը հանդես էր գալիս ՖԱԼ-ում, որտեղ 2012/13 մրցաշրջանում մասնակցել է ընդ
ամենը մեկ խաղի։ Հաջոր երեք տարին անցկացրել է Յուրի Գազաևի Վոլգար ակումբում, որտեղ հիմնականում խաղացել է պաշտպանության գծում՝ դառնալով թիմի հմնական խաղացողներից մեկը։ 2016 թվականի ամռանը տեղափոխվել է «Ֆակել» ակումբ, ապա խաղացել է  «Տյումենում»։ 2017/18 մրցաշրջանի գարնանային հատվածն անցկացրել է «Վոլգարի» կազմում։ 2018 թվականի ամռանը դարձել է «Խիմկի» ակումբի խաղացող։


=== Ձեռքբերումներ ===
Երկրորդ դիվիզիոնի հաղթող - 2013/2014 («Հարավ» տարածաշրջան)
ՖԱԼ գավաթի դափնեկիր - 2015
ՊՖԼ «Հույս» գավաթի դափնեկիր - 2006


== Ծանոթագրություններ ==


== Արտաքին հղումներ ==
Դմիտրի Իվանովի էջը Газета. Ru կայքում
Ֆուտբոլիստի էջը FootballFacts.ru կայքում
Ֆուտբոլիստի էջը Sportbox.ru կայքում
Դաշտադեմ (Լոռու մարզ)

Անվան այլ կիրառումների համար տե՛ս՝ Դաշտադեմ (այլ կիրառումներ)Դաշտադեմ (նախկին անվանումը` Իլմազլու),
գյուղ Հայաստանի Լոռու մարզում՝ մարզկենտրոն Վանաձորից 53 կմ հյուսիս-արևմուտք, Տաշիր քաղաքից 8 կմ հյուսիս-արևմուտք։ Գյուղը գտնվում է ծովի մակերևույթից 1660 մ բարձրության վրա։
Նախկինում կոչվել է Իլմազլու, Դաշտադեմ է վերանվանվել 1991 թվականին։ 2017 թվականից մտնում է Տաշիր համայնքի կազմի մեջ։


== Աշխարհագրություն ==
Կլիման բարեխառն է, ձմեռը երկարատև է ու ցրտաշունչ, ամառը՝ զով։


== Բնակչություն ==
Ըստ Հայաստանի Հանրապետության 2011 թվականի մարդահամարի արդյունքների` Դաշտադեմի մշտական բնակչությունը կազմել է 127, առկա բնակչությունը` 120 մարդ։ Մինչև 1989 թվականը գյուղը բնակեցված է եղել ադրբեջանցիներով։
Գյուղի ազգաբնակչության փոփոխությունը.


== Տնտեսություն ==
Գյուղատնտեսական նշանակության հողերը կազմում են 1539,7 հա, որից 269,9 հա-ն օգտագործվում է որպես վարելահող, 888,5 հա՝ խոտհարքերի համար և 344,9 հա-ը որպես արոտավայր։
Բնակչությունն զբաղվում է անասնապահությամբ, բանջարաբուծությամբ, պտղաբուծությամբ, մասամբ նաև մեղվաբուծությամբ։


== Հասարակական կառույցներ ==
2013 թվականի դրությամբ Դաշտադեմն ունի հիմնական դպրոց։


== Ծանոթագրություններ ==
Դոստոևսկու փողոց (Դոնի Ռոստով)

Անվան այլ կիրառումների համար տե՛ս՝ Դոստոևսկու փողոց (այլ կիրառումներ)Դոստոևսկու փողոց (ռուս.՝ Улица Достоевского), փողոց Ռուսաստանի Դաշնության Դոնի Ռոստով քաղաքի Լենինյան շրջանում։ Անվանվել է ռուս մեծ գրող, գրականագետ, փիլիսոփա Ֆեոդոր Միխայլովիչ Դոստոևսկու (1821-1881) պատվին։ Սկիզբ է առնում Վեսյոլի նրբանցքից և ավարտվում Մայկոպի նրբանցքի հետ հատումով։ Երկարությունը 410 մետր է։


== Նկարագրություն ==
Դոնի Ռոստով քաղաքի Դոստոևսկու փողոցը սկսվում է Վեսյոլի նրբանցքից, հատում Սկաչկովի փողոցը, Սիլիկատնի նրբանցքը և ավարտվում Մայկոպի նրբանցքի հետ հատումով։ Զուգահեռ է Նեկրասովի և Պիսատելսկայա փողոցներին։ Երկարությունը 410 մետր է։ Փողոցում կա համարակալված 56 շինություն։
Դոստոևսկու փողոցի փոստային դասիչն է՝ 344001։
Փողոցն անվանվել է ռուս մեծ գրող, գրականագետ, փիլիսոփա Ֆեոդոր Միխայլովիչ Դոստոևսկու (1821-1881) պատվին։ Դոստոևսկին ռուս գրականության դասականներից է և համաշխարհային նշանակության լավագույն վիպագիրներից մեկը։ Գրականագետները գրողի ամենանշանակալից ստեղծագործությունների շարքին են դասում, այսպես կոչված, «մեծ հնգամատյանը», որի մեջ մտնում են խոհական վեպերը՝ «Ոճիր և պատիժ», «Ապուշը», «Դևեր», «Դեռահասը» և «Կարամազով եղբայրներ»։ Դոստոևսկու գեղագիտական հայացքներն ու գաղափարները մեծ ազդեցություն են թողել ռուս և համաշխարհային գրականության, այդ թվում` նաև հայ հոգեբանական արձակի վրա։ Նրա գաղափարագեղագիտական սկզբունքները զարգացրել են Ստեֆան Ցվայգը, Ֆրանց Կաֆկան, Մարսել Պրուստը, Ալբեր Քամյուն և ուրիշներ։


== Ծանոթագրություններ ==


== Աղբյուրներ ==
Улица Достоевского в Ростове-на-Дону
Подробная карта Улица Достоевского, город Ростов-на-Дону со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Достоевского, г. Ростов-на-Дону
Վոյ Վոժ (Լիխանյուի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ)Վոյ Վոժ (ռուս.՝ Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիխանյու գետի աջ ափին՝ 30 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064600
Կոդը ըստ հիդրոլոգիական հետազոտության (ՌԴ) — 103006460
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բազմաշեն (գյուղ Կապադովկիայում)

Բազմաշեն, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գյուղը ժամանակին եղել է Կապադովկիա երկրում։
XI դարում այն հայաբնակ գյուղ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ժելվատա

Ժելվատա (ռուս.՝ Желвата), գետ Ռուսաստանում, հոսում է Իվանովոյի մարզում։ Գետաբերանը տեղակայված է Գորկովսկոե ջրամբարի ձախ ափին՝ 2396 կմ հեռավորության վրա։ Գետի երկարությունը 77 կմ է, ավազանի տարածքը 447 կմ2։ Հոսում է հարավով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000013797
Հիդրոլոգիական ուսումնասիրությունների կոդը - 110001379
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կռիժոպոլի շրջան

Կռիժոպոլի շրջան (ուկրաիներեն՝ Крижопільський район), շրջան Ուկրաինայի Վիննիցայի մարզում։
Ստեղծվել է 1923 թվականին։ Վարչական կենտրոնը՝ Կրիժոպոլ։


== Աշխարհագրություն ==
Շրջանի տարածքի մակերեսը կազմում է 880 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 40870 մարդ։ Բնակչության խտությունը կազմում էր 46,44 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Time for the Moon Night

Time for the Moon Night (անգլ. թարգմանաբար՝ «Լուսնային գիշերվա ժամանակ»), հարավկորեական գըրլ բենդ GFriend-ի վեցերորդ մինի ալբոմը։ Այն թողարկվել է 2018 թվականի ապրիլի 30-ին և տարածվել է Kakao M-ի (ավելի վաղ LOEN Entertainment) միջոցով։ Ալբոմը պարունակում է վեց երգ, ներառյալ համանուն սինգլը և երկու գործիքավորված երգ։


== Թրեք լիստ ==


== Չարթեր ==


=== Տարեկան ամփոփիչ չարթ ===


=== Տարեկան ամփոփիչ չարթ ===


== Վաճառք ==


== Մրցանակներ և առաջադրումներ ==


=== Երաժշտական ծրագրեր ===


== Ծանոթագրություններ ==
Զաբիդ

Զաբիդ (հայտնի է նաև որպես Զեբիդ), հինավուրց քաղաք  Եմենում, որի բնակչության թիվը կազմում 52 590։ Զաբիդն կոչվել է քաղաքից հարավ գտնվող վադիի անունով։ Գտնվում է Հոդեյդա մուհաֆազայում։
819-820 թվականներից մինչև 1017-1018 թվականները քաղաքը եղել է Զիյադյանների պետության, իսկ 1021-1022 թվականներից մինչև 1158-1159 թվականները՝ Նաջահյանների պետության մայրաքաղաքը։
Մահիդյանների արքայատոհմի հիմնադիր Ալի իբն ալ-Մահդին եկել է Թահիմայի շրջանից, որտեղ վարել է ճգնավոր ապրելակերպ, մինչև իրեն հռչակել է ուղղահավատ խալիֆ Ալի իբն Աբի Տալիբի ուղղակի ժառանգ և իսլամական մարգարե։ Մոտ 1150 թվականին Ալի իբն ալ-Մահդին, առաջնորդելով իր յամախոհներին, որոնց նա անվանում էր անսարներ («աջակիցներ») և մուհաջիրներ  («ներգաղթյալներ»), ապստամբություն է բարձրացրել Նաջահիյաների  թուլացող պետության դեմ և սկսել է գրավել նրանց ամրոցներն ու բնակավայրերը։ 1159 թվականին Մահդյանները գրավել են Զաբիդը։ Աբդ ալ-Նաբիի օրոք Մահդիդի պետությունը տարածվել է ողջ Արևմտյան Եմենում, իսկ 1172 թվականին Աբդ ալ-Նաբին մոտեցել է Ադենին, որը գտնվում էր Զուրայանների դինաստիայի տիրապետության տակ, սակայն չի կարողացել գրավել այն՝ պարտություն կրելով Զուրայանների և Համդանիդով]] միասնական ուժերից։ Շուտով՝ օգտվելով ներքին բախումներից, Եմեն է ներխուժել Այյուբյան բանակը սուլթանի եղբոր՝ Սալահ ադ-Դին Շամս ադ դին Թուրան շահի գլխավորությամբ։ 1174 թվականի մայիսին՝ երկօրյա գրոհից հետո, Թուրան Շահը գրավել է Զաբիդը։ Աբդ ալ-Նաբին և նրա երկու եղբայրները գերեվարվել են և ինն ամիս անց մահապատժի ենթարկվել Ադենում։
Արդեն XIII-XV դարերի ընթացքում Զաբիդը եղել է Եմենի մայրաքաղաքը։ Քաղաքում գործել է հայտնի համալսարան, որը եղել է իսլամական գիտության կենտրոն։
1993 թվականին քաղաքը գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում, իսկ 2000 թվականին ընդգրկվել է «կարմիր ցուցակում»։


== Ծանոթագրություններ ==


== Գրականություն ==
Густерин П. В. Йеменская Республика и её города. М.: Международные отношения, 2006.
Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4


== Արտաքին հղումներ ==
Beschrijving bij UNESCO
Ստանիսլավ Երյոմին

Ստանիսլավ Երյոմին (ռուս.՝ Станислав Вячеславович Ерёмин, հունիսի 23, 1985(1985-06-23), Սիմֆերոպոլ, Ուկրաինական ԽՍՀ, ԽՍՀՄ), ռուսական վոլեյբոլիստ, խաղում է Լոկոմոտիվ խմբում և Ռուսաստանի լողափային վոլեյբոլի հավաքականում։ Որպես դասական վոլեյբոլ խաղացող՝ տարբեր տարիների հանդես է եկել Բելգորոդի «Դինամո-Բելոգորիե», Մոսկվայի ԲԿՄԱ, Ուֆայի «Ուրալ», Կալինինգրադի «Դինամո-Յանտար», Կրասնոդարի «Դինամո», Նովոսիբիրսկի «Լոկոմոտիվ», Սոսնովի Բորի «Դինամո-ԼՄ», Մոսկվայի «Դինամո» թիմերում, նվաճել ռուսաստանի առաջնության և գավաթի խաղարկության արծաթե ու բրոնզե պարգևներ, ճանաչվել մարզական տարեշրջանի լավագույն ընդունող կամ խաղարկող։


== Ծանոթագրություններ ==


== Արտաքին հղումներ ==
Անձի պրոֆիլը(չաշխատող հղում)
1035

1035 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1035 թվականն է, 
XI դարի 35-րդ տարին։


== Դեպքեր ==


== Ծնունդներ ==


== Մահեր ==
Ռեբոլովո

Ռեբոլովո (ռուս.՝ Реболово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Animal (ալբոմ)

Animal, ամերիկյան երգչուհի Կեշայի դեբյուտային ստուդիական ալբոմը, որը թողարկվել է 2010 թվականին։ Թողակումից հետո առաջին շաբաթում ԱՄՆ-ում և Կանադայում վաճառվել է ալբոմի 152 հազար պատճեն։ Ալբոմի երեք երգեր հայտնվել են Billboard Hot 100-ում․ «Blah Blah Blah» (# 7), «Your Love Is My Drug» (# 27), «Take It Off» (# 85), իսկ «Tik Tok» երգը գլխավորել է շուրջ չորս շաբաթ։


== Ալբոմի մասին ==
Animal ձայնագրվել է 7 տարում։ Ալբոմի հիմնական թեման այն է, որ պետք չէ կյանքում չնչին խնդիրները լուրջ ընդունել։ Animal գրված է էլեկտրոփո ժանրում։ Այն նաև իրենից ներկայացնում է այլ կատարողների երգեր, ինչպիսին է Քայլի Մինոուգի «Love at First Sight»-ը։ Ալբոմը առաջին հորիզոնականն է զբաղեցրել ԱՄՆ-ի և Կանադայի վարկանշային աղյուսակներում։ Հրապարակումից հետո այն տարբեր մեկնաբանություններ է ստացել երաժշտական քննադատների կողմից։


== Մեկնաբանություններ ==
Ալբոմը տարբեր մեկնաբանություններ է ստացել երաժշտական քննադատների կողմից։ Նրանք բարձր են գնահատել Բլեյք Սոլոմոնին՝ AbsolutePunk-ի համագործակցին, ով հորդորել է իր ընթերցողներին անպայման լսել ալբոմը։ Դեյվիդ Ջեֆրիսը (Allmusic) ալբոմը հինգ աստղից համարել է երեք աստղանի։ Մոնիկա Էրերան Billboard-ում նշել է, որ չնայած «Tik Tok»-ը առաջինն է դարձել Billboard Hot 100-ում, Կեշան պետք է շարունակի հանդես գալ սոլո կատարումներով։


== Երգացանկ ==


== Սինգլներ ==
Ալբոմի առաջին սինգլը՝ «Tik Tok», բարձր հորիզոնական է զբաղեցրել հինգ երկրների վարկանշային աղյուսակներում։
Երկրորդ «Blah Blah Blah» երգը, որպես էլեկտրոփոփ դուետ թողարկվել է 2010 թվականի փետրվարի 19-ին։
Երրորդ «Your Love Is My Drug» թողարկվել է 2010 թվականի մայիսին։
Ալբոմի վերջին սինգլը՝ «Take It Off», թողարկվել է 2010 թվականի հուլիսի 13-ին։


== Վարկանշային աղյուսակ և մրցանակներ ==


== Ծանոթագրություններ ==
Հայոց նահապետներ

Ցուցակ Հայոց նահապետներու՝ Հայ Ազգի առաջնորդներու ըստ Հայոց աւանդապատումներու և Հայ պատմագիրներու, մասնաւորապէս՝ Մովսէս Խորենացու։ Որոշ թուականներ մօտաւրոապէս են տրուած։
Բոլոր թուականները՝ մ.թ.ա կամ՝ նախքան Քրիստոսի ծնունդը։
2550-1700 թթ.

Հայկ Հայկ աղեղնաւոր, որդի Թոգոմի՝ որդւոյ Թիրասի, որդւոյ Յաբեթի, որդւոյ Նոյի
Արմէնակ կամ Արամանեակ
Արամայիս
Ամասիա
Գեղամ
Հարմա
Արամ, որի անունից է մեր ցեղի «Արմէններ» անուանումը1770-1440 թթ.

Արա Գեղեցիկ
Արա Կարդոս կամ Արա Արայեան կամ Արա երկրորդ
Անուշաւան
Պարետ
Արբակ
Զաւէն
Վարնաս կամ Վրէն
Սուր
Յաւանակ կամ Հաւան1400-1200 թթ.

Վաշտակ
Հայկակ
Ամպակ
Առնակ
Շաւարշ կամ Սաբարիս
Նորայր
Վստամ կամ Վըստամ
Կար
Գոռակ
Հրանտ
Ընձակ
Գեղակ1200-800 թթ.

Հորոյ կամ Յորո
Զարմայր, սրա մասին է, որ ասում են ըստ Մովսէս Խորնեացու «Պատմութեան» մէջ պահպանուած հաղորդման, թէ Տրոյան պաշտպանելիս զոհուեց, և ըստ Խորենացու արտայայտութեան, կարծւում է թէ Աքիլլեսի դէմ մարտնչելիս.
Պերճ
Արբուն
Հոյ
Յուսակ կամ Հուսիկ
Գիսակ կամ Կիսակ կամ Գիսապ
Սկայորդի, որի որդի Պարոյրը առաջին Պսակաւոր-ն է Հայոց, այսինքն՝ թագաւորը։
Կագալնիցկի շրջան

Կագալնիցկի շրջան (ռուս.՝ Кагальницкий район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Կագալնիցկայա ստանիցան։ Տարածքը կազմում է 1391 կմ², բնակչությունը՝ 31,016 հզ. (2010 թ. տվյալներով)։ Շրջանի մեջ է մտնում 8 գյուղական համայնք։
Օբտովո

Օբտովո (ուկրաիներեն՝ Обтове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Օբտովո գյուղում բնակվում էր 1 504 մարդ։ Բնակավայրը զբաղեցնում է 4583 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գարաման

Գարաման, Կարաման, լեռներ Կիլիկիայում, Կիլիկիա Տավրոս լեռնահամակարգում, լանջերը անտառածածկ են։


== Ծանոթագրություններ ==
Իսիկ Կուլ

Իսիկ Կուլ (ղրղզ.՝ Ысык көл Issık Köl, թուրքերեն՝ Issık Göl  , ռուս.՝ Иссык-Куль, չինարեն՝ 熱海), անհոսք լիճ Հյուսիսային Տյան Շանում, Ղրղզստանի հյուսիսարևելյան մասում, 1608 մ բարձրության վրա։ Ընկած է հյուսիսում Կունգեյ Ալթաու, հարավում՝ Թերսկեյ Ալթաու լեռնաշղթաների միջև։ Մակերեսը 6236 կմ2 է, երկարությունը 178 կմ, լայնությունը՝ մինչև 60 կմ, խորությունը՝ մինչև 668 մ (այլ տվյալներով՝ մինչև 702 մ)։
Իսիկ Կուլի մեջ է թափվում ավելի քան 50 գետ, որոնցից խոշորներն են Ջերգալան և Տյուպը։ Հիմնական նավահանգիստը Ռիբաչիե և Պրիստան Պրժևալսկ քաղաքներն են։
Իսիկ Կուլ լճի ջրերը երբեք չեն սառչում, չնայած այն գտնվում է ծովի մակերևույթից 1600 մետր բարձրության վրա։


== Անվանում ==
Անվանումը ղրղզերեն բառացի նշանակում է «տաք լիճ» (իսիկ «տաք» և կուլ «լիճ»)։ Լիճը ձմռանը չի սառչում։


== Ծանոթագրություններ ==
Կանչ (այլ կիրառումներ)

Կանչ եզրը կարող է վերաբերել՝

Կանչ (Արագածոտնի մարզ), գյուղ Հայաստանի Արագածոտնի մարզում։
Կանչ (թերթ, Երևան), մանկապատանեկան կեսամսյա պարբերականությամբ թերթ։
Կանչ (շաբաթաթերթ), քաղաքական, հասարակական և գրական շաբաթաթերթ։
Կանչ (ֆիլմ), ամերիկյան ռոմանտիկ դրամա։
Կելվին (չափման միավոր)

Կելվին, (լորդ Կելվինի անունով), թերմոդինամիկական ջերմաստիճանի միավոր, հավասար է ջրի եռակի կետի թերմոդինամիկական ջերմաստիճանի 1/273,16 մասին։ Միավորների միջազգային համակարգի հիմնական միավորներից է։ Նշանակվում է Կ (K)։ Մինչև 1968 թվականը գործածվել է Կելվինի աստիճան (°K) անվանումը։ Կելվինը մեծությամբ հավասար է Ցելսիուսի մեկ աստիճանին։
Մեկ կելվինը հավասար է ջրի և եռակի կետի թերմոդինամիկ ջերմաստիճանի 1/273,16-ին։ Կելվինի սանդղակի սկիզբը (0 К) համընկնում է բացարձակ զրոյի հետ։ Ցելսիուսի աստիճանի է վերահաշվարկվում հետևյալ բանաձևով․ 

°С = K−273,15 (ջրի եռակի կետի ջերմաստիճան – 0.008 °C)։
Կապը Կելվինի T ջերմաստիճանի և Ցելսիուսի սանդղակի t ջերմաստիճանի միջև արտահայտվում է 

T = t + 273 բանաձևով։Կելվինի սանդղակի միավորը ՄՀ-ում 1 կելվին է (1 Կ), որը հիմնական միավոր է։ Քանի որ t-ի ամենափոքր արժեքը -273 °C-ն է, ապա T = t + 273 ակնհայտ է, որ բացարձակ ջերմաստիճանն ընդունում է միայն դրական արժեքներ։


== Ջերմաստիճանի դիագրամ ==


== Արտաքին հղումներ ==
Определение Кельвина Archived 2012-07-16 at the Wayback Machine. в BIPM (անգլ.)


== Ծանոթագրություններ ==
Ուլկա (Լաբայի վտակ)

Ուլկա, գետ Ռուսաստանում, Լաբայի ձախ վտակ (Կուբանի ավազան)։ Գետի ակունքը գտնվում է Լաբա գետի ձախ ափից  48 կմ հեռավորության վրա, ծովի մակերևույթից 420 մետր բարձրության վրա։ Գետի երկարությունը 100 կմ է, ջրահավաք ավազանի մակերեսը՝ 402 քառակուսի կիլոմետր։ Հոսում է Կրասնոդարի երկրամասի Ադըղեայի Հանրապետության տարածքով։


== Ծանոթագրություններ ==
Միավորված ազգերի կազմակերպության օր

Միավորված ազգերի կազմակերպության օր (ֆր.՝ Journée des Nations unies, չինարեն՝ 联合国日, անգլ.՝ United Nations Day, իսպ.՝ Día de las Naciones Unidas), ՄԱԿ-ի Գլխավոր ասամբլեայի 2-րդ նստաշրջանի որոշմամբ (№ 168 բանաձև) ամեն տարի՝ 1948 թվականից, նշվում է հոկտեմբերի 24-ին։ 1945 թվականին այդ օրը ուժի մեջ է մտել ՄԱԿ-ի կանոնադրությունը։
1971 թվականին 26-րդ նստաշրջանում Գլխավոր ասամբլեան 2782 (XXVI) բանաձևում այդ օրը հռչակեց միջազգային տոն և առաջարկեց բոլոր պետություններին այն նշել որպես պետական տոն։
ՄԱԿ-ի օրվա կապակցությամբ ՄԱԿ-ի գլխավոր քարտուղարն ամեն տարի ուղերձով դիմում է համաշխարհային հանրությանը։


== ՄԱԿ-ի օրը նշող երկրներ ==

Յուրաքանչյուր պետություն տարբեր կերպ է նշում այդ օրը․

Դանիա` Դրոշի օր
Կոստա Ռիկա` Ազգային տոն
ԱՄՆ` ՄԱԿ-ի օրվա կապակցությամբ ամեն տարի հրապարակվում է նախագահի ուղերձը։
Շվեդիա` ՄԱԿ-ի օրը, Շվեդիայի դրոշը կամ ՄԱԿ-ի դրոշի բարձրացում դրոշակակիրների վրա։
Ֆինլանդիա` Դրոշի օր


== Ծանոթագրություններ ==


== Արտաքին հղումներ ==
Միավորված ազգերի կազմակերպության օր
UN Day (անգլերեն)
A/RES/2782 (XXVI) բանաձև
ՄԱԿ-ի Գլխավոր քարտուղարի ուղերձը 2006 թվական
Կաստրոպինյանո

Կաստրոպինյանո (իտալերեն՝ Castropignano), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1079 մարդ, բնակչության խտությունը կազմում է 40 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 86010, հեռախոսային կոդ՝ +39 0874։
Կոմունայի հովանավորն է սուրբ Սան Պիետրո Մարտիրեն։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0874 503132


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Redshift

Redshift, ծրագրիր, որը նախատեսված է համակարգչի էկրանի գունային ջերմաստճանը կարգավորելու համար։ Ծրագիրը անվճար է և ստեղծված է աչքերի վրա ազդող ճնշումը նվազեցնելու համար։
Redshift փոփոխում է էկրանի գունային ջերմաստճանը կախված օրվա ժամանակից։ Գիշերային ժամանակ գունային ջերմաստճանը ցածր է՝ 3000–4000 K, իսկ արդեն ցերեկային ժամերին 5500–6500 K։


== Հնարավորություններ ==
Redshift սկզբնական տարբերակը նախատեսված է Լինուքս օպերացիոն համակարգի համար։
Redshift-ը կարելի է օգտագործել, ինչպես մեկ ջերմաստճանի և պայծառության սահմանման համար, կամ կարելի այն օգտագործել անընդհատ փոփոխվող ռեժիմների համար։ Պայծառությունը և ջերմաստճանը սահմանվում է օգտատիրոջ կողմից։


== Ակնարկներ ==
Redshift-ի օգտատերերի մեծ մասը Linux-ի օգտատերեր են, ովքեր նշում են, որ Redshift-ը ունի նույն ինտերֆեյսը և տեղադրման սկզբմունքը, ինչ f.lux-ը։
Ubuntu MATE-ն նախատեսում է տեղադրել Redshift 17․10 տարբերակի հիմնական ծրագրերի սարքում։


== Տես նաև ==
F.lux


== Ծանոթագրություններ ==


== Արտաքին հղումներ ==
Project website
Գնդաթի

Գնդաթի, սպորտային սարքավորում, որն օգտագործվում է թենիսում (թենիսի գնդաթի), սկվոշում, բադմինտոնում, սեղանի թենիս և որոշ այլ ոչ շատ տարածված խաղերում։
Գնդաթին բաղկացած է բռնակից և հարվածող մակերևույթից։ Փոքր մակերեսով հարվածող մակերևույթը կարող է լինել ամբողջական, օրինակ սեղանի թենիսի գնդաթին, իսկ մեծ մակերեսի դեպքում աէրոդինամիկ դիմադրությունը փոքրացնելու համար օգտագործում են լարեր, ինչպես թենիսի գնդաթին։ Այս դեպքում լարերը ձգվում են օվալաձև եզերքին, որը կոչվում է գնդաթիի գլխիկ։
Առաջ գնդաթիները պատրաստվում էին փայտից, իսկ որպես լարեր օգտագործվում էին ընտանի կենդանիները աղիները և ջլերը։ Այսօր գնդաթիները պատրաստվում են սիտեթիկ նյութերից, ինչպիսին են Carbon Fiber և թեթև մետաղների հալույթները։ Լարերի պատրաստման համար օգտագործվում է նեյլոն կամ այլ սինտեթիկ նյութեր։ Գնդաթիների բռնակները փաթաթված են հատուկ կտորով, որը փոքրացում է գնդաթիի՝ մարզիկի ձեռքից սահելու հավանականությունը։
Սեղանի թենիսի (Պինգ-պոնգի) գնդաթիները պատրաստվում են ֆաներայից, երկու կողմից ծածկված հատուկ ռետինով։ Ռետինի և փայտի միջև շատ հաճախ տեղակայված է ծակոտկեն նյութի շերտ։ Ռետինի տարբեր տեսակներ թույլ են տալիս տարբեր կերպ կառավարել գնդակը։ Գնդաթիի մի կողմը կարմիր է մյուսը սև, որպեսզի մրցակիցները հեշտ տարբերեն, թե որ կողմով է խուղում իրենցից յուրաքանչյուրը։ Խաղից առաջ մարզիկին թույլատրում են ուսումնասիրել գնդաթի՝ հասկանալու համար, թե որ տեսակի ռետինը որ կողմում է ամրացված։ Եվ չնայած խառի արագությանը մարզիկները հասցնում են հետևել, թե մրցակիցը գնդաթիի որ կողմով է խաղում։
Մաշենկան (մուլտֆիլմ)

Մաշենկան (ռուս.՝ Машенька), գունավոր տիկնիկային մուլտֆիլմ` նախատեսված բոլոր տարիքի հեռուստադիտողների համար։
Սյուժեի հիմքում ընկած է ռուսական ժողովրդական «Մաշենկան և արջը» հեքիաթը։
Ֆիլմում հնչում է ռուսական ժողովրդական «Եթե ես ոսկե լեռներ ունենայի» երգը։


== Սյուժե ==
Արջն անտառում բռնում է մոլորված Մաշենկային։ Բայց պարզվում է, որ աղջիկը փոքրիկ անփույթ երեխա է։ Նրա համար հեքիաթներ էին կարդացել, և նա ճանաչում է արջին` Միխայլո Պոտապովիչին։ Հեքիաթի հերոսուհու նման Մաշենկան ցանկանում է օգնել արջին` փորձելով իրեն մեծի պես պահել։ Բայց իրականում նա դեռ շատ փոքր էր։ Ափսեները ընկնում են Մաշենկայի ձեռքից։ Շիլան, որը պատրաստելը Մաշային հեշտ էր թվում, փախչում է կաթսայից։
Այսպիսով, տնային տնտեսուհի ձեռք բերելու, տնային բոլոր հոգսերը նրա վրա թողնելու և վառարանի մոտ հանգիստ տաքանալու` արջի մտադրությունը ձախողվում է։ Տան իրերը փչացնող երեխան նրա համար ավելորդ հոգս է դառնում, և արջը դուրս է անում նրան։ Եվ հենց այդ ժամանակ է արջը հասկանում, որ միայնակ տխուր է։ Որոշ ժամանակ անց Մաշենկան վերադառնում է։ Ֆիլմն ավարտվում է Մաշենկայի և արջի դուետով։


== Դերերը հնչյունավորել են ==
Իրինա Մուրավյովա՝ Մաշենկա
Ռոգվոլդ Սուխովերկո՝ Արջ


== Պարգևներ ==
«Կրոկ» անիմացիոն ֆիմլերի միջազգային երկրորդ փառատոնի մրցանակ` ռեժիսորական աշխատանքի համար, 1993։


== Վերաթողարկում DVD ձևաչափով ==
Մուլտֆիլմը DVD ձևաչափով բազմիցս վերաթողարկվել է մուլտիֆլմերի ժողովածուներում.

«Միխայիլ Պոտապիչ», «Սոյուզմուլտֆիլմ» (ներկայացուցիչ` «Խոշոր պլան» ընկերություն), սկավառակի վրա ընդգրկված են եղել հետևյալ մուլտֆիլմերը.«Գեներալ Տոպտիգին» (1971), «Մաշենկա» (1992), «Քեռի արջը» (1970), «Փրերն ու ցողունը» (1974), «Երկու ագահ արջուկները» (1954), «Կռվարար արջուկը» (1955), «Պապն ու թոռը» (1950), «Արհեստական ոտքով արջը» (1984), «Երեք արջի հեքիաթը» (1958)։


== Ծանոթագրություններ ==


== Արտաքին հղումներ ==
«Մաշենկան» մուլտֆիլմը «Անիմատոր.ռու» կայքում
«Մաշենկան» «Հայրենական կինոյի հանրագիտարան» կայքում
MiHoYo

miHoYo Co., Ltd. (Չինարեն։ 米哈游), Չինական համակարգչային խաղերի մշակիչ և մուլտիպլիկացիայի ստուդիա հիմնադրված Շանհայ, Չինաստանում։ Հիմնվեց 2012 թվականին երեք Շանհայի Ծիաո Թոն Համալսարանի ուսանողների կողմից։ miHoYo-ում ներկայումս աշխատում են 2400 մարդիկ։
miHoYo ընկերությունը ստեղծել է Genshin Impact-ը (թողարկած 2020), որը բաց աշխարհ համակարգչային խաղ է։ miHoYo-ն նաև ստեղծել է Houkai Gakuen 2 և Honkai Impact 3rd խաղերը։
miHoYo-ն նաև գործում է երկու այլ ընկերություն - Shanghai miHoYo Schicksal Technology Company Limited (Չինարեն։ 上海米哈游天命科技有限公司) ընկերությունը, և Shanghai miHoYo Phantom Iron Technology Company Limited (Չինարեն։ 上海米哈游影铁科技有限) ընկերությունը՝ որը ղեկավարում է miHoYo-ի կայքերը, գովազդները, հրապարակումը, լիցենզավորումը, հեռահաղորդակցությունը, և այլն։
miHoYo-ի հիմնական բաժնետերը և նախագահը Ծայ Հաոյուն է, տնօրենը Լյու Վեյն է, իսկ փոխնախագահը Լուո Յուհաոն է։


== Պատմություն ==
Ընկերությունը հիմնադրվել է 2012 թվականին՝ երեք Շանհայի Ծիաո Թոն Համալսարանի ուսանողների կողմից, ովքեր որոշեցին համակարգչային խաղեր ստեղծել իրենց Անիմեի համդեպ սիրո պատճառով։ 2011 թվականին ուսանողները ստեղծեցին FlyMe2TheMoon խաղը։
miHoYo-ի հիմադիրներ՝ Ծայ Հաոյուը, Լյու Վեյը, և Լուո Յուհաոը դասարանցիներ են Շանհայի Ծիաո Թոն Համալսարանում։ 2012 թվականի փետրվարին, երեք ուսանողները Ջին Ձիչենգի հետ ֆինանսավորեցին miHoYo-ի ստեղծումը։ Սակայն, թողարկումից մի ամիս հետո, Ջին Ձիչենգը ընկերությունից գնաց որ Cisco Չինաստանում աշխատեր։ 2017 թվականի կեսից miHoYo-ն ուներ 440 միլիոն Չինական յուան շահույթ։
Ներկայումս, հիմնական բաժնետեր և նախագահ Ծայ Հաոյուն վերահսկում է ընկերության բաժնետոմսերի 41,72%-ը։ Լյու Վեյն և Լուո Յուհաոն երկուսով վերահսկում են ընկերության բաժնետոմսերի 44,78%-ը։
Ընկերության առաջին նշանավոր խաղը Guns Girl Z-ն էր (վերանվանում՝ Houkai Gakuen 2), որը թողարկվեց 2014 թվականին։ Ընկերությունը թողարկում է անիմե-ոճի խաղեր, որոնք հիմնականում գրավել են բջջային խաղացողներին։ Ընկերության վաղ խաղերի մեծ մասը հաջողակ էին Ասիայում։
Ընկերությունը համաշխարհային հաջողության հասավ Honkai Impact 3 խաղով։
Նրանց ամենահայտնի խաղը Genshin Impact-ն է, որը թողարկվել է 2020 թվականի սեպտեմբերին։
Նրանց վերջին խաղը Tears of Themis-ն է, որը թողարկվել է 2021 թվականի հուլիսին։
miHoYo-ն պաշտոնական առաջխաղացում ստացավ Չինաստանի կոմունիստական ​​կուսակցությունում սեպտեմբերի 24-ին, 2021 թվականին։


== Հակասություններ ==
2021 թվականի ապրիլին Շանհայում ոստիկանությունը ձերբակալեց դանակով զինված մարդու, ով ըստ տեղեկությունների ուզում եր սպաներ miHoYo-ի հիմնադիրներին։ Ըստ տեղեկությունների, նա վրդովված էր Honkai Impact 3rd խաղի փոփոխություններից։ Այս դեպքը տեղի ունեցավ երբ miHoYo-ն ​​տեսահոլովակ թողարկեց՝ որպես MYTH & ROID-ի հետ համագործակցության մաս։ Այդ համագործակցությունը չինական տարբերակ չուներ, և չինացի երկրպագուները վրդովվեցին։
miHoYo-ն ներողություն խնդրեց և հեռացրեց տեսահոլովակը նրանց Յություբից։


== Մշակված խաղեր ==


== Ծանոթագրություններ ==


== Արտաքին հղումներ ==
https://www.mihoyo.com MiHoYo. պաշտոնական կայք
https://www.hoyolab.com MiHoYo. պաշտոնական կայքԿատեգորիա:Համակարգչային խաղերի արտադրողներ
Կատեգորիա:Համակարգչային խաղեր մշակողներ
Կատեգորիա:Համակարգչային ընկերություններ
(9672) Ռոզենբերգերզեկ

(9672) Ռոզենբերգերզեկ (անգլ.՝ Rosenbergerezek), աստերոիդ աստերոիդների հիմնական գոտում։ Հայտնաբերվել է 1997 թվականի հոկտեմբերի 5-ին Պետր Պրավեցի կողմից Օնդրեյովում։
Միջին հեռավորությունը Արեգակից կազմում է 3,185861 ա. մ., առավելագույնը մոտենում է 3,0202 ա. մ. հեռավորության վրա և հեռանում 3,3515 ա. մ.։ Արեգակի շուրջ մեկ ամբողջական պտույտ է կատարում 2077,01 երկրային օրվա ընթացքում, իր ուղեծրով շարժվելով միջինում 0,173326 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9672) Ռոզենբերգերզեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զորիկ Մադաթյան

Զորիկ (Զորա) Միքայելի Մադաթյան (1921, Երևան - 1943), հայ նկարիչ։


== Կենսագրություն ==
Սովորել է Երևանի գեղարվեստի ուսումնարանում։ Մասնակցել է Հայրենական մեծ պատերազմին, որտեղ և զոհվել է։ Աշխատանքներից գտնվում են Հայաստանի ազգային պատկերասրահում։


== Ստեղծագործություններ ==
«Ինքնադիմանկար»
«Արարատյան դաշտը և Մասիսները»
«Սևանա լիճը և կղզին»
«Ջերմուկի նոր աղբյուրը շատրվանելիս»
«Արաքսը Նախիջևանում»


== Ծանոթագրություններ ==
Հզորություն

Հզորություն, ֆիզիկական մեծություն, որը հավասար է ֆիզիկական մարմնի կատարած աշխատանքի և դրա կատարման ժամանակամիջոցի հարաբերությանը։
Աշխատանք կատարելու արագությունը կոչվում է Հզորություն։
Հզորությունը հավասար է միավորին,եթե 1 վ֊ում կատարվել է 1 Ջ աշխատանք։
1 ձիաուժ հզորություն է կոչվում այն հզորությունը,որը դրսևորում է ձին 75 կգ բեռը 1վ֊ում 1մ֊ով բարձրացնելիս։
Եթե աշխատանքը հավասարաչափ է կատարվում, Հզորությունը որոշվում է 

  
    
      
        N
        =
        
          
            A
            t
          
        
      
    
    {\displaystyle N={\frac {A}{t}}}
   
բանաձևով, որտեղ A-ն t ժամանակահատվածում կատարված աշխատանքն է։ Ընդհանուր դեպքում հզորությունը՝

  
    
      
        N
        =
        
          
            
              d
              A
            
            
              d
              t
            
          
        
      
    
    {\displaystyle N={\frac {dA}{dt}}}
   
որտեղ dA-ն dt տարրական ժամանակահատվածում (սովորաբար հավասար է 1 վրկ.) կատարված տարրական աշխատանքն է։
F ուժի հզորությունը հավասար է այդ ուժի և իր կիրառման կետի v արագության սկալյար արտադրյալին՝

 
  
    
      
        N
        =
        
          (
          
            
              
                
                  F
                  →
                
              
            
            ,
            
              
                
                  v
                  →
                
              
            
          
          )
        
        =
        F
        v
        cos
        ⁡
        α
      
    
    {\displaystyle N=\left({\vec {F}},{\vec {v}}\right)=Fv\cos \alpha }
   
(α -ն F և V վեկտորներով կազմված անկյունն է)։ Հզորությունը համակարգի Էներգետիկ բնութագիրն է։ Միավորների միջազգային համակարգում այն չափվում է Վատտով. 1 Վտ= 1 Ջ/վրկ։ Տեխնիկայում կիրառվում Է նաև ձիաուժ արտահամակարգային միավորը։
Էլեկտրական հզորությունը էլեկտրական հոսանքի աշխատանքն է միավոր ժամանակում։
Հաստատուն հոսանքի շղթայում Էլեկտրական հզորությունը հավասար է հոսանքի և լարման արտադրյալին՝

 
  
    
      
        N
        =
        U
        I
      
    
    {\displaystyle N=UI}
   
Փոփոխական հոսանքի դեպքում ակնթարթային հզորությունը (p) հավասար է լարման (U) և հոսանքի ուժի(I) ակնթարթային արժեքների արտադրյալին՝

 
  
    
      
        p
        =
        U
        I
      
    
    {\displaystyle p=UI}
   
Պարբերական հոսանքների ժամանակ նպատակահարմար է օգտվել, այսպես կոչված, միջին կամ ակտիվ հզորությունից, որը հավասար է ակնթարթային հզորության՝ ըստ պարբերության միջինացված արժեքին։ Միափուլ սինուսոիդային հոսանքի ակտիվ հզորությունը հավասար է

 
  
    
      
        U
        l
        cos
        ⁡
        ϕ
      
    
    {\displaystyle Ul\cos \phi }
   
որտեղ Ս-ն և I-ն փոփոխական լարման և հոսանքի գործող (էֆեկտիվ) արժեքներն են, իսկ φ-ն դրանց փուլերի տարբերությունն է։ Սինուսոիդային հոսանքների համար կիրառվում Է նաև ռեակտիվ hզորություն, որը որոշվում է հետևյալ առնչությամբ.

  
    
      
        U
        l
         
        s
        i
        n
        ϕ
      
    
    {\displaystyle Ul\ sin\phi }
Էմերոդ Թուբիա

Էմերոդ Թուբիան (անգլ.՝ Emeraude Toubia), 1989, մարտի 1, 1989(1989-03-01), Մոնրեալ, Քվեբեկ, Կանադա), ամերիկացի դերասան, մոդել, պարուհի և հաղորդավարուհի։ Ավելի հայտնի է «Մթնշաղի որսորդներ» սերիալում կատարած Իզաբել Լայթվուդի դերով։
Թուբիան մասնակցել է տարբեր գեղեցկության մրցույթների, այդ թվում նաև Միսս Տեխաս 2010-ին, նկարահանվել է հայտնի բրենդային ընկերությունների գովազդներում և զբաղեցրել հինգերորդ տեղը «Model Latina» շոուի երկրորդ եթերաշրջանում։


== Կենսագրություն ==
Էմերոդ Թուբիան ծնվել է 1989 թվականի մարտի 1-ին Կանադայում, բայց հասակ է առել Բրաունսվիլլում՝ Տեխաս նահանգ։ Նա ունի մեքսիկական և լիբանանական արմատներ։


== Անձնական կյանք ==
2013 թվականից Էմերոդը հարաբերությունների մեջ է երգիչ Արքայազն Ռոյսի հետ։ Ներկայումս դերասանուհին ապրում է Մայամիում՝ Ֆլորիդա նահանգ։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2008-06-27 at the Wayback Machine.
Էմերոդ Թուբիա (անգլ.) Internet Movie Database կայքում
Էմերոդ Թուբիա Թվիթթերում
Macarena

«Macarena», Los del Río դուետի իսպաներեն երգը 1993 թվականին թողարկված A mí me gusta ալբոմից։  Երգը դարձել է միջազգային հիթ 1996-1997 թվականներին։ Այն խմբին 1-ին տեղն է բերել 2002 թվականին VH1 ալիքի վարկածով «Մեկ հիթի արտիստ» վարկանիշում։ 2012 թվականին այն զբաղեցրել է 7-րդ տեղը Billboard's All Time Top 100 չարթում։ Այն նաև զբաղեցրել է առաջին հորիզոնականը Billboard's All Time Latin Songs հիթ-շքերթում։ Երգի հիման վրա նույն անունով պար է առաջացել։


== Պատմություն ==
Երգը ձայնագրվել է 1992 թվականին և թողարկվել է 1993 թվականին որպես ռումբա։ Հասել է զգալի ժողովրդականության Իսպանիայում, Կոլումբիայում և Մեքսիկայում։ Այն նաև հայտնի է դարձել Պուերտո Ռիկոյում, քանի որ այն օգտագործվել է որպես ոչ պաշտոնական երաժշտական թեմա նահանգապետ Պեդրո Ռոսելոյի նախընտրական քարոզարշավի համար։ Այն հնչել է բազմաթիվ կրուիզային նավերում, որոնցով Պուերտո Ռիկո են այցելել մեծ թվով զբոսաշրջիկների։ Նրանք բոլորը մշտապես լսել են «Մակարենա» երգը կղզում գտնվելու ժամանակ։ Սա կարող է բացատրել, թե ինչպես է երգը տարածվել ու  դարձել է հիթ Միացյալ Նահանգների՝ զգալի թվով լատինաամերիկյան բնակչություն ունեցող քաղաքներում, մասնավորապես Մայամիում և Նյու Յորքում։


== Քննադատություն ==
ShortList ամսագրից Դեյվ Ֆավբերտը նշել է, որ «Macarena»ն երգ է, որը գոյություն ունի անկախ ժամանակից, քննադատությունից, այն պարզապես կա։


== Քավեր տարբերակներ և նմանակումներ ==
Ռուս երգիչ, երաժիշտ և շոումեն Սերգեյ Մինաևը 1996 թվականին ձայնագրել է GMacarena» երգի ռուսալեզու պարոդիական տարբերակը։ Ի տարբերություն բնօրինակի, Մինաևը ուշադրություն է դարձրել կրկներգին երգի ողջ ընթացքում։
1996 թվականի նոյեմբերին Mc Rage-ը թողարկել է «Fuck Macarena պարոդիական սինգլը հարդքոր-տեխնո ժանրում և հայհոյախառն տեքստով, ինչն արձագանք էր «Մակարենայի» մեծ հաջողությանը։ Պարոդիան Dutch Top 40 չարթում զբաղեցրել է 7-րդ տեղը 1996 թվականի դեկտեմբերի 27-ին, ինչպես նաև 8-րդ տեղը 1997 թվականի հունվարի 25-ին Mega Top 100 չարթում։
Մեքսիկական Brujeria թրեշ-մետալ խումբը 1997 թվականին ձայնագրել է «Marijuana» երգը, որը թողարկվել է 2000 թվականին։
1997 թվականին The GrooveGrass Boyz խումբը կատարել է քանթրի ժանրի քավեր-տարբերակը նոր տեքստով, իսկ երգը զբաղեցրել է 70-րդ հորիզոնականը Hot Country Songs և Bubbling Under Hot 100 հիթ-շքերթում։ Երգը թողարկել է Imprint Records ստուդիան, վաճառվել է ավելի քան 80 հազար օրինակ։
1998 թվականին Սանտա Բարբարայում կայացած գիտաժողովում Ջեֆրի Հարվիի լարերի տեսության մասին Էդվարդ Վիտենի զեկույցի հրապարակումից հետո «Anti De Sitter Space And Holography»-ն կազմել է «Maldacena» երգի տեքստը՝ «Մակարենայի» մեղեդու հոլոգրաֆիկ սկզբունքի մասին։


== Երաժշտական տեսահոլովակ ==
Երաժշտական տեսահոլովակը նկարահանել է ռեժիսոր Վինսենտ Կալվեն։ Խորեոգրաֆիա բեմադրել է Միա Ֆրայը, որը նույնպես նկարահանվել է տեսահոլովակում տասը այլ կանանց ու Los del Río խմբի հետ  սպիտակ ֆոնի վրա։


== Մրցանակներ ==


== Հիթ-շքերթներ ==


=== Macarena ===


=== Macarena (Bayside Boys Mix) ===


== Հավաստագրումներ ==


== Tyga-ի տարբերակ ==
2019 թվականին ամերիկացի ռեփեր Tyga-ն թողարկել է երգի պարոդիան։ Տեսահոլովակին մասնակցել է Los del Rio դուետը։


=== Հիթ-շքերթներ և հավաստագրեր ===


== Ծանոթագրություններ ==


== Արտաքին հղումներ ==
Los del Río (անգլ.) Ֆեյսբուքում
«Macarena» ՅուԹյուբում
Կալինինսկի (այլ կիրառումներ)

Կալինինսկիյ, կարող է վերաբերել՝

Կալինինսկի - խուտոր Ռուսաստանի Բաշկորտոստան հանրապետության Զիանչուրինսկի շրջանի կազմում։
Կալինինսկի - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Կալինինսկի - գյուղ Ռուսաստանի Լիպեցկի մարզի Լեբեդյանսկի շրջանի կազմում։
Կալինինսկի - գյուղ Ռուսաստանի Հյուսիսային Օսիա-Ալանիա հանրապետության Մոզդոկսկի շրջանի կազմում։
Գիշերազգեստ

Գիշերազգեստ, տնային հագուստ, որը հիմնականում օգտագործվում է քնելու համար։ Տիպիկ գիշերազգեստ, որը բաղկացած է ազատ տաբատից և վերնաշապիկից, լայնորեն տարածված է տնային առօրյա կյանքում։ Ամենից հաճախ գիշերազգեստները հակառակ գույների զոլերով են լինում։


== Ծագումնաբանություն ==
«Գիշերազգեստ» բառը ծագում է հինդի լեզվից։ Սկզբնապես այն ծագել է պարսկերեն՝ پايجامه բառից, ինչը նշանակում է «ոտքերի հագուստ»։
Բառն ի սկզբանե նշանակում էր թեթև, ազատ տաբատ, որը ձգված է գոտկատեղի շուրջ։ Դրանք լայնորեն կրում էին Հարավային և Արևմտյան Ասիայում։


== Պատմություն ==
Եվրոպայում գիշերազգեստը հայտնվել է 1870-ական թվականներին կամ ներմուծվել է Հնդկաստանից 1890-ականներին։
Համաձայն մեկ այլ վարկածի, որը տարածվել է ինտերնետի որոշ ռեսուրսներով, 17-րդ դարում ֆրանսիացի ճանապարհորդները գիշերազգեստ են բերել Գոայից, բայց նորույթը չի արմատավորվել, և դրա մասին միայն հիշատակվում է պորտուգալական աղբյուրներում, թեև այս վարկածը խիստ կասկածելի է։ Այնուամենայնիվ, 20-րդ դարի սկզբին գիշերազգեստը դարձել էր տղամարդկանց շրջանում շատ տարածված քնելու հագուստ, իսկ երկու համաշխարհային պատերազմներից հետո այն տղամարդկանց զգեստապահարանից դուրս մղեց նախկինում օգտագործվող գիշերային վերնաշապիկը։
1920-ական թվականներին Կոկո Շանելը կանացի զգեստապահարանում ավելացրեց գիշերազգեստը՝ ի թիվս տղամարդու զգեստապահարանի այլ իրերի՝ տաբատների, սվիտերների և այլ հագուստի։ Այնուամենայնիվ, կանացի գիշերազգեստը հանրաճանաչություն ձեռք բերեց 1934 թվականին նկարահանված «Դա տեղի է ունեցել մի անգամ գիշերը» ֆիլմի տեսարաններից մեկում հերոսուհի Կլոդետ Կոլբերի միջոցով։
1940-ականների վերջին և 1950-ականների սկզբին ԽՍՀՄ-ում գիշերազգեստը համարում էին ոչ միայն տնային հագուստ, այլև յուրատեսակ ամառային կոստյում։ Այն օգտագործվել է ամռան ամիսներին հարավային հանգստավայրերում, ինչպես երևում է ժամանակի մի շարք ֆիլմերում։
1950-ականների երկրորդ կեսից ի վեր գիշերազգեստը դադարել են օգտագործել որպես ամառային կոստյում։ Խորհրդային Միության տարիներին այն օգտագործվել է քաղաքային հիվանդանոցների բաժանմունքներում։
Այժմ գիշերազգեստները սովորաբար օգտագործվում են քնելու համար, չնայած կան տնային հագուստի տարբեր տեսակներ։ Երբեմն տրվում է մի շարք հիվանդանոցներում գտնվող հիվանդներին։ Ժամանակակից գիշերազգեստներից շատերը վերնաշապիկի փոխարեն ունեն մայկա կամ ֆուֆայկա։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Пижама // Краткая энциклопедия домашнего хозяйства / под ред. А. И. Ревина. — М.: Советская энциклопедия, 1960. — Т. 2. — С. 449—453. — 770 с.
Пижама // Товарный словарь / И. А. Пугачёв (главный редактор). — М.: Государственное издательство торговой литературы, 1959. — Т. VI. — Стб. 1014—1017
Р. М. Кирсанова Пижама // Костюм в русской художественной культуре 18 — первой половины 20 вв.: Опыт энциклопедии / под ред. Т. Г. Морозовой, В. Д. Синюкова. — М.: Большая российская энциклопедия, 1995. — С. 212. — 383 с.: ил. с. — 50 000 экз. — ISBN 5-85270-144-0


== Արտաքին հղումներ ==
The Pajama Game Closes in Shanghai
Բաաբդա

Բաաբդան (արաբ․՝ بعبدا‎‎), քաղաք է Լիբանանի արևմտյան մասում, Լեռնային Լիբանանում։ Այն Լեռնային Լիբանան պրովինցիայի կենտրոնն է։ Քաղաքում գտնվում է Լիբանանի նախագահի նստավայրը։


== Ծանոթագրություններ ==
Մանիտոբա (այլ կիրառումներ)

Մանիտոբան կարող է վերաբերել՝

Մանիտոբա (լիճ) — լիճ Կանադայի հարավում։
Մանիտոբա (նահանգ) — նահանգ Կանադայի կենտրոնական մասում։
Ռազիեզդ Զաբիտի

Ռազիեզդ Զաբիտի (ռուս.՝ Разъезд Забытый), ավան Ռուսաստանի Ռոստովի մարզի Սալսկի շրջանում։ Մտնում է Կրուչենո-Բալկովսկի գյուղական համայնքի կազմի մեջ։
Կոմշա (Յոժուգայի վտակ)

Անվան այլ կիրառումների համար տե՛ս՝ Կոմշա (այլ կիրառումներ)Կոմշա (ռուս.՝ Комша), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յոժուգա գետի ձախ ափին՝ 8 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000048693
Հիդրոլոգիական ուսումնասիրությունների կոդը - 103004869
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոնտեկարոտո

Մոնտեկարատո  (իտալերեն՝ Montecarotto), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 2170 մարդ (2008), բնակչության խտությունը՝ 90 մարդ/կմ²։ Տարածքը կազմում է 24 կմ²։ Փոստային ինդեքս՝ 60036։ Հեռախոսային կոդ՝ 0731։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 89131
Էլեկտրոնային փոստ։ comune.montecarotto@provincia.ancona.it
Պաշտոնական կայք։ http://www.comune.montecarotto.an.it/Engine/RAServePG.aspx Archived 2010-01-09 at the Wayback Machine.


== Պատկերասրահ ==

		
		
		
		
		
		
		
		
		
		
		
		
		
		
		


== Արտաքին հղումներ ==
http://www.comune.montecarotto.an.it/Engine/RAServePG.aspx Archived 2010-01-09 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կոչերգի (գյուղ, Պուտիվիլի շրջան)

Կոչերգի (ուկրաիներեն՝ Кочерги), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Կոչերգի գյուղում բնակվում էր 336 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոշչելե

Կրասնոշչելե (ռուս.՝ Краснощелье), գյուղ Ռուսաստանի Մուրմանսկի մարզի Լովոզյորսկի շրջանի կազմում։
Բնակչությունը 2010 թվականին գրանցված տվյալներով կազմում էր 423 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կյուրասաո

Անվան այլ կիրառումների համար տե՛ս՝ Կյուրասաո (այլ կիրառումներ)Կյուրասաո (հոլ.՝ Curaçao), կղզի Փոքր Անտիլյան կղզեխմբում։ Պատկանում է Նիդերլանդներին։ Տարածությունը՝ 472 կմ²։ Հիմնական բնակիչները սևամորթներն են։ Գլխավոր քաղաքը Վիլլեմստադն է։


== Անվանում ==
Անվանումն առաջացել է իսպաներեն curacion ― «բուժում» բառից։ Կղզին 1499 թվականին հայտնագործել է իսպանացի ծովագնաց Ալոնսո դե Օխեդան։ Նա այստեղ է թողել արևադարձային մալարիայով ծանր հիվանդացած մի քանի նավաստիների։ Մի քանի տարի անց իսպանական մեկ այլ արշավախումբ զարմանքով հնդկացիների մեջ տեսավ առողջացած նավաստիներին։ Այդ ժամանակվանից էլ կղզին ստացավ «Բուժիչ» անունը։


== Ծանոթագրություններ ==
Պավել Տատարինով

Պավել Միխայլովիչ Տատարինով (ռուս.՝ Павел Михайлович Татаринов, նոյեմբերի 6, 1895(1895-11-06) կամ 1895 - օգոստոսի 15, 1976(1976-08-15) կամ 1976), ռուս խորհրդային երկրաբան, ԽՍՀՄ ԳԱ թղթակից անդամ (1953)։
Ավարտել է Լենինգրադի լեռնային ինստիտուտը (1925)։ 1926-1938 թվականներին աշխատել է երկրաբանական կոմիտեում։ 1930 թվականից դասավանդել է Լենինգրադի լեռնային ինստիտուտում (1938 թվականից՝ օգտակար հանածոների հանքավայրերի երկրաբանության ամբիոնի վարիչ)։ 1942-1946-ին՝ օգտակար հանածոների պաշարների գծով հանձնաժողովի նախագահ։ 1962 թվականից՝ Համամիութենական միներալոգիական ընկերության նախագահ։ Հիմնական աշխատությունները վերաբերում են ԽՍՀՄ մետաղային և ոչ մետաղային օգտակար հանածոների հանքավայրերի ուսումնասիրությանը։ Մշակել է քրիզոտիլ-ասբեստի հանքավայրերի առաջացման տեսություն։
Պարգևատրվել է Լենինի 2, Հոկտեմբերյան հեղափոխության 2 շքանշաններով։


== Ծանոթագրություններ ==
Աերոմեխանիկա

Աերոմեխանիկա (աերո... + մեխանիկա), հիդրոմեխանիկայի ճյուղ, ուսումնասիրում է գազերի և նրանցում ընկղմված մարմինների շարժման ու հավասարակշռության պայմանները։
Ստորաբաժանվում է՝

աերոդինամիկայի
աերոստատիկայի։


== Տես նաև ==
Աերոդինամիկ ուժ
Ժորժ լուսանկարչական տուն

Ժորժ լուսանկարչական տունը 19-րդ դարի վերջին - 20-րդ դարի սկզբին Բաքվում գործող լուսանկարչական տներից մեկը։
Լուսանկարչական տան ղեկավարը եղել է Գևորգ Շամհարյանը, ով հանդիսացել է պասկահպատակ։ Շամհարյանը ստացել է գործունեության թույլատվություն 1883 թ-ին։ Լուսանկարչական տունը գտնվել է Պոլիցեյսկայա փողոցում՝ Կիրեևի տանը, հետագայում տեղափոխվել է նույն փողոցում՝ Թումայանի տանը։ 1898 թ-ի դեկտեմբերից Գումիլյովսկիի տանը՝ Վիտուշինսկիի դեղատան դիմաց։
Արիստակյանն ազգությամբ հայ էր՝ Բաքվում գործող ազգությամբ հայ բազմաթիվ լուսանկարիչներից մեկը։


== Պատկերներ ==

		
		
		

		
		
		

		
		
		

		
		
		

		
		
		

		
		
		

		
		
		

		
		
		

		
		
		

		


== Արտաքին հղումներ ==
Фотоателье дореволюционные (Баку) Archived 2014-08-04 at the Wayback Machine.


== Գրականություն ==
ԽԱՉԱՏՈՒՐ ԴԱԴԱՅԱՆ - ՀԱՅԵՐԸ ԵՎ ԲԱՔՈՒՆ (1850-ական թթ. - 1920 թ.), Երևան 2006, ISBN 99941-961-6-2
Վլադիմիրսկայա (գյուղ, Գատչինսկի շրջան)

Անվան այլ կիրառումների համար տե՛ս՝ ՎլադիմիրսկայաՎլադիմիրսկայա (ռուս.՝ Владимирская), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գանձակի պայմանագիր (այլ կիրառումներ)

Գանձակի պայմանագիր կարող է վերաբերվել.

Գանձակի պայմանագիր (1724), ռազմական փոխօգնության պայմանագիր Արցախի հայերի և Գանձակի թյուրքերի միջև։
Գանձակի պայմանագիր (1732), պայմանագիր Ռուսական կայսրության և Պարսկաստանի միջև
Ապոլին Տրաորե

Ապոլին Տրաորե (անգլ.՝ Apolline Traoré, 1976, Ուագադուգու, Republic of Upper Volta), բուրկինացի ժամանակակից կինոռեժիսոր


== Կենսագրություն ==
Ապոլին Տրաորեն ծնվել է 1976 թվականին, Բուրկինա Ֆասոյի մայրաքաղաք Ուագադուգուում, դիվանագետի ընտանիքում։ Հոր մասնագիտությունը հնարավորություն է ընձեռել, որ նա այցելի աշխարհի տարբեր վայրեր։ Ապոլինը 17 տարեկան էր, երբ նրանց ընտանիքը տեղափոխվել է Ամերիկայի Միացյալ Նահանգներ, և նա սկսել է սովորել Բոստոնի Էմերսոն քոլեջում, որն արվեստի և հաղորդակցության ասպարեզի լավագույն կրթօջախի համբավ էր վայելում։
2000-ական թվականներին Ապոլին Տրաորեն նկարահանել է մի շարք կարճամետրաժ ֆիլմեր, այդ թվում՝ «Տգիտության գինը» (The Price of Ignorance, 2000 թ.), որը պատմում է բռնաբարության զոհ դարձած մի բոստոնցու մասին, և «Կունադի»-ն (Kounandi, 2003), որն ընտրվել էր Տորոնտոյի 2004 թվականի միջազգային կինոփառատոնում որպես մրցութային ֆիլմ ցուցադրվելու համար։ 2004 թվականին էլ նկարահանել է իր առաջին գեղարվեստական կինոնկարը, որը կրում էր «Լուսնալույսի տակ» (Sous la clarté de la lune) վերնագիրը։
2005 թվականին Ապոլին Տրաորեն վերադարձել է Բուրկինա Ֆասո և սկսել է աշխատել բուրկինացի անվանի կինոռեժիսոր Իդրիսա Ուեդրաոգոյի հետ։ 2008-ին նկարահանել է «Կտակ» (Le testament) հեռուստասերիալը։
Ապոլին Տրաորեի լավագույն գեղարվեստական ֆիլմերը, որոնք ճանաչում ու համբավ են բերել նրան, երկուսն են՝ Moi Zaphira-ն (2013) և Frontières-ը (2018), որը երկու մրցանակ է շահել 2017 թվականի փետրվարին Ուագադուգուում անցկացված Fespaco կինոփառատոնում։


== Ֆիլմագրություն ==
Desrances (2019)
Borders (2017)
Moi Zaphira (2013)
La testament (2008)
Sous la clarté de la lune (2004)
Korundai (2004)
Monia et Rama (2002)
The Price of Ignorance (2000)


== Ծանոթագրություններ ==
Ներքին Դաշարխ

Ներքին Դաշարխ (ադրբ.՝ Aşağı Daşarx), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Ծանոթագրություններ ==